**Boltvezető** képzés, tanfolyam ismertető

**A képző intézmény engedély száma**: E-000533/2014/A058

**A megszerezhető szakképesítés OKJ száma**: 35 341 01

**A képzés célja:**

A szakképesítés munkaterületéhez tartozó legjellemzőbb munkakörök, foglalkozások betöltéséhez szükséges kompetenciák elsajátítása.

**Olyan szakember képzése, aki képes:**

Kisvállalkozást létrehozni, működtetni, megszüntetni, marketingtevékenységet végezni, irányítani, szervezni és ellenőrizni a bolt működését. Biztosítani az áru- és vagyonvédelmet, megszervezni és lebonyolítani a beszerzési tevékenységet, a készletezést, raktározást, nyilvántartani a készleteket, gazdálkodni a készletekkel. Meghatározni az eladási árat, ellenőrizni a számlákat, az ellenértékek kiegyenlítését, banki tranzakciókat végezni, kezelni a készpénzt, csekkeket. Megszervezni és lebonyolítani az értékesítést. Ellátni a bolt szabályszerű üzemeltetésével kapcsolatos feladatokat. Biztosítani a személyi és tárgyi feltételeket.

**A jelentkezés feltételei:**

- Szakmai előképzettség:OKJ 34 341 01 Eladó képesítés, de a képzés megkezdhető az OKJ 31 341 05 Élelmiszer-,

vegyi áru eladó, OKJ 31 341 03 Műszakicikk-eladó rész-szakképesítés vagy a korábbi OKJ- ban szereplő Eladó

vagy Kereskedő végzettség, valamint az Országos Képzési Jegyzékekben nem szereplő, államilag elismert

Eladó vagy Kereskedő végzettség (képesítés) is.

- Egészségügyi alkalmasság: szükséges

**Előzetes tudás beszámítása:** A képzésre jelentkezők kérhetik az előzetes tudásszint mérését. Az eljárás arra szolgál, hogy a képzésre jelentkező dokumentumokkal nem igazolt tanulmányait vagy megszerzett gyakorlati tapasztalatait elismerjék, amennyiben azok alkalmassá teszik a képzés során elsajátítandó tananyagegységek követelményeinek teljesítésére. A követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkező felmentést kap.

**A képzési program tananyagegységei:**

- 11394-12 Kisvállalkozások működtetése,

- 11508-12 Az áruforgalom tervezése, irányítása, elemzése.

**Vizsga:** A képzés OKJ- s komplex szakmai vizsgával zárul (gyakorlati, szóbeli)

**A képzés helyszíne:** 4030 Debrecen, Budai Ézsaiás u. 8/a.

**A képzés időtartama:** 3 hónap

**A tanfolyam tervezett kezdése:** 2020. április

**A képzés költsége:** 55.000 Ft. + vizsgadíj: 30.000 Ft. Összesen: 85.000 Ft.

**Kedvezmények:**

**-** Intézményünk volt hallgatóinak 10.000 Ft. képzési költség kedvezmény,

**-** GYES-en, ill. GYED-en lévőknek, álláskeresőknek 10%- képzési költség kedvezmény,

**-** Részletfizetési kedvezmény! (A kedvezmények nem összevonhatók!)

**Egyéb információk, a jelentkezés a képzésre:**

A várható jogszabályi változások miatt már csak ebben az évben lesz lehetőség az új képesítés megszerzésére. A megszerezhető új szakképesítés tovább növeli karrierépítési lehetőségeit.

A tanfolyamainkon nagy tapasztalattal rendelkező felsőfokú végzettségű tanárok oktatnak.

**Jelentkezni** a [www.dkkinfo.hu](http://www.dkkinfo.hu) honlapunkon található jelentkezési lap felhasználásával online módon, vagy személyesen lehet. Bővebb felvilágosítást az 52 533-148 telefonszámon vagy az [info@dkkinfo.hu](mailto:info@dkkinfo.hu) email címen kérhet.

A jelentkezést követően, a tanfolyam indításának pontos időpontjáról részletes tájékoztatást küldünk.

Debrecen, 2020. január 31.